दक्षिण कन्नड़ जिला के बेलतंगडी तालुक के लहरदार अऊ पहाड़ी इलाका मं अब सायद कऊनो गाय मन के टेन- टेन- टेन अवाज सुनत होही." कऊनो अब ये घंटी ला बनात नई ये," हुकरप्पा कहिथे.फेर ये हा आम गायघंटी नो हे जेकर वो हा जिकर करत हवय.ओकर गाँव शिबाजे मं मवेशी के घेंच मं बंधाय घंटी लोहा- लक्कड़ धन पीतल के नई रहय - ये ला बांस ले बनाय जाथे.60 के दसक मं सुपारी के किसान हुकरप्पा ह कतको बछर ले ये अनूठा चीज ला गढ़त हवय.हुकरप्पा कहिथे, " मंय पहिले एक ठन चरवाहा रहेंय.हमन कभू- कभू चरत गाय डहर धियान नई पावत रहेन त बांस ले गायघंटी बनाय के विचार आईस." ये घंटी ले वो गाय के पता लगाय मं सहूलियत होही जेन ह डोंगरी धन खेत मं भटक के चले गे हंवय.एकर सेती गाँव के एक झिन सियान ह जब एला बनाय बर ओकर ले सीखे ला कहिस त वो हा बनाय ला सुरु करिस.समे के संगे संग किसिम- किसिम के अकार के घंटी बनाय मं माहिर होगे.वोला ये मं जियादा मदद एकर रहिस के बांस ह असानी ले तिर तखार मं मिल जात रहिस.बेलतंगडी मं ओकर गांव ह कर्नाटक के पश्चिमी घाट मं कुद्रेमुख राष्ट्रीय उद्यान के आरक्षित वन मं आथे जेन हा 3 किसिम के घांस के घर आय.फेर हुकरप्पा के कारीगरी वाले हाथ मन, जेन ह सखत घांस ला काट लाय के अऊ फेर काटके वोला मनमाफिक अकार मं संवारथे, शिबाजे मं बांस के घंटी बनाना अभू तक ले जींयत हे - जेकर आवाज अब तक ले बेलतंगडी के जंगल मं गूंजत हवय.